**На основу члана 7. став 1. тачка и Закона о Централној банци Босне и Херцеговине ("Службени гласник БиХ", број 1/97), Управни одбор Централне банке Босне и Херцеговине, на 7. сједници од 29. марта 2000. године, д о н о с и**

# **О Д Л У К У**

**о**

**оснивању Филијале Централне банке Босне и Херцеговине у Брчком**

**Члан 1.**

 **Овом одлуком, Централна банка Босне и Херцеговине (у даљем тексту: Централна банка), оснива филијалу у Брчком.**

**Одлуком се одређује назив, сједиште, печат, задаци и обавезе филијале.**

**Члан 2.**

 **Оснива се филијала Централне банке под називом: "Централна банка Босне и Херцеговине Филијала Брчко" (у даљем тексту: Филијала).**

**Сједиште Филијале је у Брчком.**

**Члан 3.**

 **Филијала из члана 2. ове одлуке, извршава обавезе и задатке прописане Законом о Централној банци Босне и Херцеговине, одлукама Управног одбора и гувернера Централне банке.**

**Филијала ће отворити рачун за своје пословање, зависно о овлашћења гувернера.**

**Члан 4.**

 **Филијала има печат округлог облика, на којем је око грба Босне и Херцеговине исписан текст сљедеће садржине:**

**- у првом реду до руба печата "Босна и Херцеговина" исписан латиничним и**

 **ћириличним писмом,**

**- у другом реду: "Централна банка Босне и Херцеговине" исписан латиничним и**

 **ћириличним писмом,**

**- у сљедећим редовима: "Централна банка Босне и Херцеговине Филијала**

 **Брчко" исписан латиничним и ћириличним писмом.**

**Печат из става 1. овог члана израђује Централни уред Централне банке.**

**Члан 5.**

 **Организација пословања и систематизација радних мјеста Филијале прописаће се одговарајућим општим актима Централне банке.**

 **Руководиоца Филијале именује гувернер у складу с општим актима Централне банке.**

**Члан 6.**

 **Вријеме и начин извршења ове одлуке утврђује гувернер уз сагласност Управног одбора Централне банке.**

**Члан 7.**

**Ова одлука објавиће се у службеним гласилима Босне и Херцеговине, Федерације Босне и Херцеговине и Републике Српске, а ступиће на снагу даном објављивања у “Службеном гласнику БиХ”.**

**УВ број 10/00 Предсједавајући**

**29. марта 2000. године Управног одбора Централне банке**

 **Сарајево Босне и Херцеговине**

 **Гувернер**

 **Peter Nicholl**